钦定古今图书集成/方舆汇编/职方典/第1372卷 > 《湖潮记》冯彬
## 钦定古今图书集成/方舆汇编/职方典/第1372卷 > 《湖潮记》冯彬

郡城东南距溟海，纚属而西，会同珠池，地势自北盘
旋而至郡螺冈、新兴诸岭，其负扆也。城西一里诸坑，
汇为陂泽，古为西湖，方广数顷，崇阜臂拱，长堤横跨。
宋建环湖八亭堤，设东、西广惠二桥，轩楹辉映，波光
上下，雷胜概也。南望平畴，有水，源发铜鼓，流沿潮汐
为南渡，千寻潆洄，北入郭之夹，右曰溪南桥，舟运萃
焉。郡壤涸燥，无川流之泽，商舶之利。城东北远去溪
南，人苦负载。湖废潮澌，二桥倾圮，世运推移，水利湮
变久矣。大参张公怀欲兴其利，工不及举。幸我郡守
黄公始周览图势，循湖旧址，修广堤岸，建东、南二桥。
“桥设二闸，嵌石板，实圆桩，以防冲薄。东桥闸常闭，以
蓄湖源；西闸时启，沿坎导渠，疏流数”里，灌溉白沙、西
洋之田。溪南桥址，旧二门改为三中门，加阔，以顺流
势。桥上石梁，用济行陆。浚沟成港，直抵溪南。潮汐淜
达，鼓《枻辏》进于湖下。溪南阡陌，底奠无虞。凡木石谷
粟诸货，得以化居。田野润泽，士民乐利。计溪延袤，劳
畚锸者四百丈，深一丈，横六丈，从决淤者十馀里，宽
广如故。桥之措给，悉出自《土地，说》以使民，民忘其劳，
此大较也。肇工癸巳冬，迄于甲午春，二利告成，实雷
阳无穷嘉绩矣。纪于石，用垂永久，攸好德也。公讳行
可，字兆见，号葵山，蒲阳人。